# Manifestació

Una manifestació és una forma d'activisme que consisteix en l'exhibició pública d'una opinió o reivindicació mitjançant la reunió de persones (els manifestants) al carrer. El propòsit d'una manifestació és mostrar que una part significativa de la població està a favor o en contra d'una determinada política, persona, llei, etc, i a vegades provocar un canvi de política i fins i tot de règim. L'opinió dels manifestants es pot expressar de diverses maneres, especialment amb el lema de la manifestació (si en té), la lectura d'un comunicat, l'exhibició de pancartes, la crida d'eslògans, els càntics, o la compartició i comentari a les xarxes socials. Algunes manifestacions reben noms especials segons les seves característiques:
* Marxa: els manifestants fan un recorregut més o menys llarg, que pot durar dies o setmanes. Un exemple fou la Marxa de la Llibertat.
* Cadena humana: els manifestants es donen la mà formant una llarga cadena. Per exemple, la Via Catalana cap a la Independència.
* Concentració: reunió d'un grup relativament petit, a vegades més aviat silenciosa. Un exemple en serien les concentracions que convocava Gesto por la Paz d'Euskal Herria després de produir-se una mort en el marc del conflicte basc.
* Seguda o assentada: els manifestants romanen asseguts en un lloc fins que en són desallotjats, o fins que les seves peticions s'han acomplert. Les segudes van ser profusament utilitzades a mitjan segle xx en la lluita contra la segregació racial als Estats Units.
Les manifestacions acostumen a ser convocades per grups activistes, com ara partits polítics, sindicats, moviments socials, etc. A vegades se celebren en un lloc simbòlic (com ara el Fossar de les Moreres de Barcelona) o en una data simbòlica (per exemple l'1 de maig) associats amb el punt de vista que defensen. Altres mecanismes de protesta com ara les vagues (especialment les vagues generals) van acompanyats a vegades de manifestacions. L'èxit d'una manifestació sol ser considerat més gran com més gent hi participa, la qual cosa provoca que diferents fonts donin xifres diferents de participació.
A les manifestacions sempre hi ha la presència de les forces de seguretat. La seva finalitat pot ser diversa: garantir que no es produeixin incidents, evitar la col·lisió amb altres manifestacions, mantenir la manifestació dins d'un determinat lloc, o fins i tot impedir la realització de la manifestació. En algunes manifestacions es produeixen disturbis, amb violència contra objectes (com els cotxes o contenidors), establiments, vianants, policia, o fins i tot contra els mateixos manifestants. Aquests disturbis poden ser provocats per agents diversos: manifestants, contramanifestants, o fins i tot infiltrats.

## Llista de manifestacions importants

| Motiu | Data | Lloc | Nombre aproximat de participants | Lema Principal | Referències |
| Marxa pels Drets Civils dels Estats Units | 28 d'agost de 1963 | Washington | 300.000 | Treball, justícia i pau | |
| Diada de Catalunya 1977 | 11 de setembre de 1977 | Barcelona | 1.000.000 | Llibertat, Amnistia, Estatut d'Autonomia | |
| Retorn del president Tarradellas | 23 d'octubre de 1977 | Barcelona | 1.000.000 | - | - |
| Manifestacions mundials contra la guerra d'Iraq | entre el 3 de gener i el 12 d'abril de 2003 | Múltiples Ciutats del Món | 36.000.000 | No a la guerra | |
| Manifestació pels atemptats del 11M | 12 de març de 2004 | Diverses Ciutats Espanyoles | 11.400.000 | - | |
| Protestes antigobernamentals a Birmània | 2007 | Birmània | - | - | - |
| Un Milió de veus contra les FARC | 4 de febrer de 2008 | Múltiples Ciutats del Món | 10.000.000 | Colòmbia sóc jo | |
| Manifestació "Som una nació. Nosaltres decidim" | 10 de juliol del 2010 | Barcelona | 1.500.000 | Som una nació. Nosaltres decidim | |
| Manifestació pel canvi global | 15 d'octubre de 2011 | Centenars de ciutats de tot el món | - | "United for Global Change" | - |
| Manifestació del 12M12 | 12 de maig de 2012 | Madrid | - | "el poble som la solució" | - |
| Diada de Catalunya 2012 | 11 de setembre de 2012 | Barcelona | 1.500.000 | Catalunya nou estat d'Europa | |
| Via Catalana | 11 de setembre de 2013 | Catalunya | 1.600.000 | Cap a la independència | |
| Via Catalana 2014 | 11 de setembre de 2014 | Barcelona | 1.800.000 | Via Catalana 2014 | |
| Via Lliure | 11 de setembre de 2015 | Barcelona | 530.000 - 2.000.000 | Via Lliure a la República Catalana | |
| Endavant República | 11 de setembre de 2016 | Barcelona, Berga, Lleida, Salt i Tarragona | 370.000 -1.000.000 | A punt | |
| La Diada del Sí | 11 de setembre de 2017 | Barcelona | 350.000-1.000.000 | (Diada del Sí al referèndum) | |
| Tots som Catalunya/Todos somos Cataluña | 20 d'octubre de 2017 | Barcelona | 300.000 | No a la independència catalana | |
| Manifestació «Llibertat presos polítics. Som República» | 11 de novembre de 2017 | Barcelona | 750.000-1.000.000 | Llibertat presos polítics. Som República. | |
| Fem la República Catalana | 11 de setembre de 2018 | Barcelona | 1.000.000 | Fem la República Catalana | |
| Objectiu: Independència | 11 de setembre de 2019 | Barcelona | 600.000 | Pels drets i les llibertats, absolució | |
| Marxes per la Llibertat | 16 al 18 d'octubre de 2019 | Catalunya | 525.000 al final | - | |
| Manifestació per la llibertat dels presos polítics | 26 d'octubre de 2019 | Barcelona | 350.000 | Llibertat | |
* A més a més, l'1 de maig, Dia del Treballador, hi ha manifestacions sindicals a tot el món.

## Evolució

Segons el Departament d'Interior, aquesta és l'evolució del nombre de manifestacions i concentracions comunicades al Govern de la Generalitat en els últims anys:
* 2007 : 188 comunicacions
* 2008 : 208 comunicacions
* 2009 : 290 comunicacions
* 2010 : 420 comunicacions
* 2011 : 414 comunicacions

## Control i lluita contra manifestacions
### Equipament personal
#### Equipament de defensa pasiva

Casc, visera, botes reforçades, escut, armadures de cos, escut,...

#### Equipament de defensa activa

Porra, escopeta de pilotes de goma/foam, gasos lacrimàgens, fum, canons d'aigua, sons d'alta potència i freqüencies especials,...

## Referències

* ↑ «Optimot. Consultes lingüístiques». Llengua catalana. [Consulta: 29 juliol 2023].
* ↑ Carles Pont Sorribes, C.P.G.. Anàlisi de la presència i construcció del relat del context sociopolític de Catalunya (2010-2015) a la premsa internacional. Publicacions de la Generalitat de Catalunya - Government of Catalonia Publications, 2018, p. 20 (Institut d'Estudis de l'Autogovern). ISBN 978-84-393-9792-2.
* ↑ Avendaño, R.L.. De la llengua al país: 50 anys d’Òmnium Cultural del Tarragonès. Cercle d'Estudis Històrics i Socials "Guillem Oliver" del Camp de Tarragona, 2022, p. 163 (Publicacions del CEHSGO). ISBN 978-84-8424-973-3.
* ↑ Pérez, F.T.. Nous veïns a la ciutat: Els immigrants a València i Russafa. Publicacions de la Universitat de València, 2011, p. 316 (Oberta). ISBN 978-84-370-8429-9.
* ↑ Garnier, S. Petit Livre - Les meilleurs slogans de manif (en francès). edi8, 2020. ISBN 978-2-412-05867-1.
* ↑ Olivé, C. Profes rebels: El repte d'educar a partir de la realitat dels joves. Penguin Random House Grupo Editorial España, 2020, p. 45. ISBN 978-84-17909-79-6.
* ↑ «protest march». Cambridge Dictionary, 26-07-2023. [Consulta: 29 juliol 2023].
* ↑ Pawel Mink, G.R.I.K.. Three Revolutions: Mobilization and Change in Contemporary Ukraine I. ibidem-Verlag, 2019, p. 184. ISBN 978-3-8382-1321-7.
* ↑ «Assentada». Diccionari normatiu valencià. Acadèmia Valenciana de la Llengua.
* ↑ http://www.wikilingua.net/ca/articles/m/o/v/Movimiento_por_los_derechos_civiles_en_Estados_Unidos_8f76.html#Marcha_sobre_Washington.2C_28_de_agosto_de_1963
* ↑ http://blogs.lavanguardia.com/hemeroteca/2010/07/09/la-mitica-manifestacion-del-estatut-de-1977/%5BEnllaç+no+actiu%5D
* ↑ http://www.guinnessworldrecords.com/content_pages/record.asp?recordid=54365
* ↑ http://www.socialistworker.co.uk/article.php?article_id=6067 Arxivat 2006-03-21 a Wayback Machine.
* ↑ http://www.elmundo.es/elmundo/2004/03/13/espana/1079142574.html
* ↑ http://www.wikilingua.net/ca/articles/u/n/_/Un_mill%C3%B3n_de_voces_contra_las_FARC_6ee8.html
* ↑ http://www.elperiodico.cat/ca/noticias/politica/20100711/catalunya-crida-prou/print-380500.shtml Arxivat 2014-11-05 a Wayback Machine.
* ↑ http://www.324.cat/noticia/1884457/catalunya/15-milions-de-persones-demanen-la-independencia-de-Catalunya-en-una-manifestacio-record
* ↑ http://www.bbc.co.uk/news/world-europe-19564640
* ↑ «La Via Catalana, minut a minut». Ara, 11-09-2013.
* ↑ «More than 1 million Catalans form human chain to promote their bid to break away from Spain» (en anglès). The Washington Post. AP, 11-09-2013. Arxivat de l'original el 12 de setembre 2013 [Consulta: 13 setembre 2013]. Arxivat 12 de setembre 2013 at Archive.is
* ↑ «La V de la Diada, en directe: 1.800.000 assistents, segons la Guàrdia Urbana». ara.cat, 11-09-2014. [Consulta: 13 setembre 2014].
* ↑ ‘Som dos milions d'assistents a la Via Lliure’, diu Jordi Sànchez Vilaweb
* ↑ Segons un còmput innovador, a la Via Lliure de la Meridiana hi havia 530.000 persones, Vilaweb
* ↑ En directo: la Via Lliure reúne en Barcelona a 1,4 millones de personas por la independencia de Catalunya (en castellà) Diario Público
* ↑ NacióDigital. «La Diada 2016, en xifres | NacióDigital». Arxivat de l'original el 2019-05-03. [Consulta: 25 novembre 2019].
* ↑ Redacció. «Ball de xifres després de la manifestació - 11 set 2017». El Punt Avui. [Consulta: 25 novembre 2019].
* ↑ «Manifestación Barcelona: 1.000.000 personas según la delegación del Gobierno». La Vanguardia, 29-10-2017. [Consulta: 27 novembre 2019].
* ↑ Tugàs, Roger ««Ni decebuts, ni decaiguts»: l'optimisme impregna l'independentisme tot i els presos». NacióDigital.
* ↑ «Les xifres de dissabte: en qualsevol cas, un milió llarg de manifestants». VilaWeb [Consulta: 13 novembre 2017].
* ↑ 324cat. «Un milió de persones omple Barcelona per la manifestació de l'11S». CCMA, 11-09-2017. [Consulta: 25 novembre 2019].
* ↑ https://www.ccma.cat/324/unes-600-000-persones-participen-a-la-manifestacio-de-la-diada-segons-la-guardia-urbana/noticia/2946891/
* ↑ Periódico, El. «Mig milió de persones es manifesten contra la sentència del procés». elperiodico, 18-10-2019. [Consulta: 26 novembre 2019].
* ↑ 324cat. «350.000 persones, segons la Guàrdia Urbana, es manifesten a Barcelona contra la sentència». CCMA, 26-10-2019. [Consulta: 26 novembre 2019].
* ↑ Ortega, Maria «Set manifestacions surten cada dia als carrers de Catalunya». Diari Ara [Barcelona], 20-11-2011, p.16-17. ISSN: 2014-010X.
* ↑ Heydon, J. Visibility and Control: Cameras and Certainty in Governing. Lexington Books, 2021, p. 152. ISBN 978-1-7936-1818-4.

## Vegeu també

* Llei mordassa